wickkiey/tamil-wikipedia-chunked huggingface dataset:
# பய்சுன்னிசா சவுதுராணி

** நவாப் பேகம் பய்சுன்னிசா சவுதுராணி** *(Nawab Begum Faizunnesa Choudhurani)* (1834–1903) ஓம்னாபாத் பச்சிம்காவோன் பகுதியின் நிலக்கிழார் ஆவார். இது இன்றைய வங்கதேசத்தில் காமில்லா மாவட்டத்தில் உள்ளது. இவர் பெண்கல்வி, சமூகச் சிக்கல்களின் பரப்புரைகளுக்காகப் பெயர்பெற்றவர். இவரது சமூகப் பணிகளுக்காக, 1889 இல் அரசி விக்டோரியா பய்சுன்னிசாவுக்கு நவாப் பட்டத்தை வழங்கினார். தெற்காசியாவில் முதலில் நவாப் பட்டம் பெற்ற முதல் பெண்மணி இவரேயாவார்.  
இவரது கல்வி, இலக்கியப் பணிகள் 1857 படைவீர்ர் (சிப்பாய்) கிளர்ச்சிக்குப் பிந்தைய காலத்தவையாகும். அப்போது இந்திய முசுலீம் மக்கள் முழுமையாக குடியேற்ற அரசான பிரித்தானியரின் கொடுமைக்குள்ளாகி அடிமைபட்டு உழன்றனர். பிறரிடம் இருந்து பெரிதும் பாகுபடுத்தப்பட்டனர். இந்தப் பண்பாட்டுச் சூழலில் பய்சுன்னிசா பல பெண்களுக்கான பள்ளிகளை நிறுவினார். குறிப்பாக, இவர் தனது நூலாகிய ரூப்ஜாலால் காப்பியத்தில் ஒரு முசுலீம் தலைவனைப் படைத்து எதிர்காலத்துக்கான நம்பிக்கையையும் தன்னம்பிக்கையும் ஊட்டி முசுலீம் சமுதாயத்தை துன்பத்தில் இருந்தும் அறியாமை வலையில் இருந்தும் மீட்டெடுத்தார் எனலாம்.  
இவர் பெண்கல்விப் போராளி; கொடையாளர்; முனைவுமிக்க சமூகப் பணியாளர்.
# பய்சுன்னிசா சவுதுராணி

## இளமையும் பின்னணியும்

சவுதுராணி காமில்லா மாவட்ட இலக்சம் சேர்ந்த பச்சிம்காவொனில் பிறந்தார். இது இன்றைய வங்கதேசத்தில் உள்ளது. பய்சுன்னிசா முகத்திரையணிந்த மரபுவழி முசுலீம் குடும்பத்தில் பிறந்தவர்ரிவர் முறைசார் கல்வி பயிலவில்லை; ஆனால் ஓய்வு நேரத்தில் தனது நூலகத்தில் தானே கல்வி கற்றார். இவர் அரபு, பாரசீகம், சமற்கிருதம், வங்கமொழி ஆகியற்றில் சிறந்த புலமை பெற்றார். இவர் 1860 இல் அருகாமையில் நிலக்கிழாராக இருந்து தூரத்து உறவினரான மகம்மது காசியை இரண்டாம் மனைவியானார். ஆனால் இவர் இருபெண்களுக்குத் தாயாகிய பிறகு, இருவரும் மணவிலக்கு பெற்றதால் இவர் மீண்டும் தன் பெற்றோரின் குடும்பத்தில் வாழலானார்.
# தீபோ கூர்த்துவா

**தீபோ கூர்த்துவா** (*Thibaut Nicolas Marc Courtois*, பிறப்பு: 11 மே 1992) பெல்சியத்தைச் சேர்ந்த தொழில்முறைக் காற்பந்தாட்ட வீரர் ஆவார். இவர் பெல்சியத் தேசிய அணி, மற்றும் இங்கிலாந்தின் செல்சீ அணி ஆகியவற்றில் கோல்காப்பாளராக விளையாடுகிறார்.  
2011 அக்டோபர் முதல் பன்னாட்டுப் போட்டிகளில் பங்கேற்று வருகிறார். 2014 உலகக்கோப்பை காற்பந்து, யூரோ 2016, 2018 உலகக்கோப்பை காற்பந்து ஆகிய போட்டிகளில் பெல்சிய அணியில் கோல்காப்பாளராக விளையாடினார். 2018 உலகக்கோப்பை காற்பந்து போட்டிகளில் சிறந்த கோல்பாப்பாளருக்கான தங்கக் கையுறை விருதைப் பெற்றுக் கொண்டார்.
# தீபோ கூர்த்துவா

## பன்னாட்டுப் பங்களிப்புகள்

| பெல்ஜியம் |  |  |
| --- | --- | --- |
| 2011 | 1 | 0 |
| 2012 | 6 | 0 |
| 2013 | 7 | 0 |
| 2014 | 13 | 0 |
| 2015 | 6 | 0 |
| 2016 | 14 | 0 |
| 2017 | 8 | 0 |
| 2018 | 10 | 0 |
# தீபோ கூர்த்துவா

## விருதுகள்

**அத்லெடிகோ மாட்ரிட்**
- லா லீகா: 2013–14
- கோபா டெல் ரே: 2012–13
- யூஈஎஃப்ஏ யூரோப்பா கூட்டிணைவு: 2011–12
- யூஈஎஃப்ஏ உன்னதக் கோப்பை: 2012
- யூஈஎஃப்ஏ வாகையர் கூட்டிணைவு இரண்டாவது: 2013–14  
**செல்சீ**
- எஃப் ஏ கோப்பை: 2017–18
- கால்பந்து கூட்டிணைவுக் கோப்பை: 2014–15  
**பெல்ஜியம்**
- உலகக்கோப்பை காற்பந்து மூன்றாம் இடம்: 2018
# சி. எஸ். அமுதன்

**சி. எஸ். அமுதன்** (*C S Amudhan*) இந்தியத் திரைப்பட இயக்குநர் மற்றும் பாடலாசிரியர் ஆவார். 1977 ஆம் ஆண்டு சூலை மாதம் 19 ஆம் தேதியன்று இவர் பிறந்தார். மின்னலே (2001) திரைப்படத்தின் மூலம் பாடலாசிரியராக அமுதன் சினிமாவில் அறிமுகமானார். இப்படத்தில் "மேடி மேடி" என்ற பாடலை இவர் எழுதினார். இவர் தமிழ் படம் மற்றும் தமிழ் படம் 2.0 ஆகிய திரைப்படங்களை இயக்கியதன் மூலம் பரவலாக அறியப்படுகிறார்.
# சி. எஸ். அமுதன்

## திரைத்துறை

### இயக்குநராக

| 2010 | தமிழ் படம் (திரைப்படம்) | தமிழ் |  |
| --- | --- | --- | --- |
| 2016 | ரெண்டாவது படம் | தமிழ் | வெளிவரவில்லை |
| 2018 | தமிழ் படம் 2.0 (திரைப்படம்) | தமிழ் | } |
# சி. எஸ். அமுதன்

## திரைத்துறை

### பாடலாசிரியராக

| 2001 | மின்னலே (திரைப்படம்) | "மேடி மேடி" | ஹாரிஸ் ஜயராஜ் |  |
| --- | --- | --- | --- | --- |
| 2010 | தமிழ் படம் (திரைப்படம்) | ஓ மகசியா | கண்னன் |  |
| 2014 | அனேகன் (திரைப்படம்) | யோலோ | ஹாரிஸ் ஜயராஜ் |  |
| 2018 | தமிழ் படம் 2.0 (திரைப்படம்) | எவடா உன்ன பெத்தா | கண்னன் | } |
# இரியூக்கியூ தீவுகள்

தீவிற்கு தென்மேற்கே அமைந்துள்ளன.]]
**இரியூக்கியூ தீவுகள்** (, அல்லது **நான்செய் தீவுகள்** (, கியூசூவிற்கும் சீனக் குடியரசுக்கும் இடையிலான சப்பானி தீவுகள். இங்குள்ள மக்கள் இரியூக்கியூ மக்கள் எனப்படுகின்றனர்.
# இரியூக்கியூ தீவுகள்

## வரலாறு

14ஆம் நூற்றாண்டில் இத்தீவுகளில் ஆண்டு வந்தது. திறை கட்டும் அரசாட்சியாக சீனப் பேரரசுடன் இருந்து வந்தது.  
17ஆம் நூற்றாண்டின் துவக்கத்தில் இந்த அரசாட்சி சப்பானுடன் திறை செலுத்தும் நாடாக இணைந்தது. preserving as usual the independence of the kingdom and its rulers.
# இரியூக்கியூ தீவுகள்

## வரலாறு

### காலக்கோடு

- **1314**: நான்சன், சூசன், ஒக்கூசன் இராச்சியங்கள் நிறுவப்படல்  
- **1429**: இரியூக்கியூ இராச்சியம் நிறுவப்பட்டது  
- **1609**: சத்சூமா இராச்சியத்தால் இரியூக்கியூ இராச்சியம் தாக்கப்பட்டது  
- **1872**: புதிய இரியூக்கியூ கொற்றம் நிறுவப்பட்டது, 1872-1879  
- **1879**: ஓக்கினாவா மாகாணம் நிறுவப்படல்
# இரியூக்கியூ தீவுகள்

## பண்பாடு

இத்தீவு மக்களால் கராத்தே கண்டுபிடிக்கப்பட்டது; குறிப்பாக ஒக்கினாவா மாகாணத்தில்.
# வடக்கின் மெருகூட்டப்பட்ட கருப்பு மட்பாண்டப் பண்பாடு

**வடக்கின் மெருகூட்டப்பட்ட கருப்பு மட்பாண்டப் பண்பாடு** (**Northern Black Polished Ware culture**) (சுருக்கப் பெயர்: **NBPW** or **NBP**) கருப்பு மற்றும் சிவப்பு மட்பாண்டப் பண்பாடு மற்றும் சாம்பல் வண்ண ஓவியம் தீட்டப்பட்ட மட்பாண்டப் பண்பாடு காலத்திற்கு பின்னர் இந்தியத் துணைக்கண்டத்தின் வடமேற்கிலும், வட இந்தியா மற்றும் மத்திய இந்தியாவிலும் இரும்புக் காலத்தின் இறுதியில் கிமு 700 - 200க்கும் இடைப்பட்ட காலத்தில் செழித்திருந்த நகரப் பண்பாட்டுக் காலமாகும்.  
பிந்தைய வேதகாலத்தின் துவக்கத்தில் கிமு 700 முதல் துவங்கிய வடக்கின் மெருகூட்டப்பட்ட கருப்பு மட்பாண்டப் பண்பாடு, கிமு 500 - 300 காலங்களில் உச்சத்தில் இருந்தது. இக்காலகட்டத்தில் வட இந்தியாவில் ஹரியங்கா வம்சத்தின் மகத நாடு உள்ளிட்ட 16 நகர மகாஜனபத அரசுகள் எழுச்சி கொண்டது.
# வடக்கின் மெருகூட்டப்பட்ட கருப்பு மட்பாண்டப் பண்பாடு

## மேலோட்டப் பார்வை

, உத்தரப் பிரதேசம், இந்தியா]]
500 - 400-க்கும் முற்பட்ட காலத்தில் உத்தரப் பிரதேசத்தின் கௌசாம்பி மற்றும் ராஜ்காட்டில் கிடைத்த பானை ஓடுகள்]]  
வடக்கின் மெருகூட்டப்பட்ட கருப்பு மட்பாண்டப் பண்பாட்டுக் காலத்திய கலைப்பொருட்கள் பெயருக்கு ஏற்றவாறு கலைநயத்துடன் இருந்தது. இப்பண்பாட்டுக் காலத்தில் சிந்து சமவெளி நாகரீகத்தின் வீழ்ச்சிக்குப் பின்னர் தெற்காசியாவில் நகர அரசுகள் தோன்றியது.  
சுட்ட செங்கற்கள், கோட்டைகள் மற்றும் அரண்மனைகள் மற்றும் பொதுக் கட்டுமானத்திற்கு பயன்படுத்தப்பட்டது. கட்டிடப் பணி, போர்க்கருவிகள், நகையணிகள் உற்பத்தி பெருகியதால் நகரப்புறங்களில் மக்கள்தொகை பெருகியதுடன் தச்சு வேலை, கொல்லு வேலை மற்றும் கைவினைக் கலைஞர்களின் கூட்டம் நகரங்களில் பெருகியது.  
இப்பண்பாட்டுக் காலத்தில் விலங்குகளின் தந்தம் மற்றும் சங்குகளில் நவரத்தினக்கற்கள் பதித்த வேலைப்பாடுகளுடன் கூடிய கலைப்பொருட்கள், அளவைக் கருவிகள், கரோஷ்டி மற்றும் பிராமி எழுத்துக்களுடன் கூடிய முத்திரையிடப்பட்ட நாணயங்கள் மற்றும் அரசாங்க முத்திரைகள் வெளியிடப்பட்டது.  
இப்பண்பாட்டுக் காலத்தில் அரிசி, நவதானியம், மக்காச்சோளத்தில் செய்த உணவுப்பொருட்கள் மக்களின் முக்கிய உணவானது. தொல்லியல் அறிஞர்கள் *ஜியோப்பிரி சாமுவேல்* மற்றும் *டிம் ஹோப்கின்ஸ்* ஆகியவர்களின் கூற்றின்படி, மத்திய கங்கைச் சமவெளிப் பகுதிகள், வடக்கின் மெருகூட்டப்பட்ட கருப்பு மட்பாண்டப் பண்பாட்டின் மையமாக விளங்கியது அறியமுடிகிறது.
# வடக்கின் மெருகூட்டப்பட்ட கருப்பு மட்பாண்டப் பண்பாடு

## தொல்லியல் களங்கள்

குறிப்பிடத்தக்க வடக்கின் மெருகூட்டப்பட்ட கருப்பு மட்பாண்டப் பண்பாட்டுத் தொல்லியல் களங்களில் சில மகாஜனபத நகர இராச்சியங்களுடன் தொடர்புடையவைகள். அவைகள்:
- சார்சதா (பண்டைய காந்தார நாட்டின் புஷ்கலாவதி மற்றும் தட்சசீலம்), பாகிஸ்தான்.
- தில்லி அல்லது பண்டைய இந்திரப்பிரஸ்தம்
- தற்கால உத்திரப் பிரதேச மாநிலத்தின் அத்தினாபுரம், மதுரா, காம்பில்யம், அயோத்தி, சிராவஸ்தி, கௌசாம்பி, வாரணாசி
- தற்கால பிகார் மாநிலத்தின் வைசாலி, ராஜகிரகம், பாடலிபுத்திரம் மற்றும் அங்க நாட்டின் தலைநகரம் சம்பா
- தற்கால மத்தியப் பிரதேச மாநிலத்தின் உஜ்ஜைன் மற்றும் விதிஷா
- தற்கால மேற்கு வங்காளம் மற்றும் வங்காளதேசத்தில் உள்ள தொல்லியல் களங்களான மகாஸ்தான்கர், சந்திரகேதுகர், வாரி-படேஷ்வர், பன்கர் மற்றும் மங்கல்கோட்
# வடக்கின் மெருகூட்டப்பட்ட கருப்பு மட்பாண்டப் பண்பாடு

## இதனையும் காணக

- சிந்துவெளி நாகரிகம்
- மெஹெர்கர்
- சாம்பல் வண்ண ஓவியம் தீட்டப்பட்ட மட்பாண்டப் பண்பாடு
- காவி நிற மட்பாண்டப் பண்பாடு
- கருப்பு மற்றும் சிவப்பு மட்பாண்டப் பண்பாடு
- சாம்பல் வண்ண ஓவியம் தீட்டப்பட்ட மட்பாண்டப் பண்பாடு
- காந்தார கல்லறை பண்பாடு
- கல்லறை எச் கலாச்சாரம்
- செப்புக் குவியல் பண்பாடு
- சிந்துவெளி நாகரிகத்தின் தொல்லியல் களங்கள்
# காம்பிளி ஆறு

**காம்பிலி ஆறு** என்பது தமிழ்நாட்டின் திருப்பூர் மாவட்டம் பல்லடம் அருகே உள்ளே அனுப்பட்டி என்ற இடத்தில் துவங்கி ஈரோடு மாவட்டம் மயிலரங்கம் எனும் இடத்தில் அமராவதி ஆற்றோடு கலக்கும் ஒரு காட்டாறாகும். இதன் நீளம் சுமார் 70 கி.மீ. பெரு மழைக்காலங்களில் நதி போன்றும் மற்ற நேரங்களில் வறண்ட ஓடையாகவும் காட்சி தரும். இது செல்லும் வழியில் பல தடுப்பணைகள் கட்டப்பட்டு நீர் சேமிக்கும் முயற்சிகள் நடந்துகொண்டுள்ளன. முழுமையாக மீட்டெடுக்கவும் பல்வேறு ஆலோசனைகளும் முன்வைக்கப்பட்டுள்ளன.  
இந்த ஆற்றின் குறுக்கே திருப்பூர் மாவட்டம் காங்கயம் வட்டம் வெள்ளகோவிலை அடுத்த உத்தமபாளையத்தில் வட்டமலைக்கரை ஓடை அணை அமைந்துள்ளது. இந்த அணையின் மூலம் 6,043 ஏக்கர் நிலங்கள் பாசன வசதி பெறுகின்றன.
# கார்பன் மோனோபாசுபைடு

**கார்பன் மோனோபாசுபைடு** *(Carbon monophosphide)* CP என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். இதனுடைய மூலக்கூற்று எடை42.984 ஆகும்.  
தனிமவரிசை அட்டவணையின் 15 ஆவது குழுவில் இடம்பெற்றுள்ள நிக்டோகென்கள் எனப்படும் நைட்ரசன் குடும்பத்தின் சேர்மமாக கார்பன் மோனோபாசுபைடு அறியப்படுகிறது. உறவுமுறையில் சால்கோகெனிக் இனத்தை ஒத்த சேர்மங்களைப் போல நிக்டோகெனிக் சேர்மங்களும் கருதப்படுகின்றன.  
ஒவ்வொரு ஈரணுவிலும் உள்ள பெரிய அணுக்களின் நிறை வேறுபாடுகள் தவிர கார்பன் மோனோபாசுபைடு, கார்பன் நைட்ரைடு இரண்டும் இரட்டை அடிமட்டநிலை ஆற்றல் அமைப்பு கொண்ட முழுமையடையாத திறந்த இணைதிறன் கூடு இனங்களாகும். ஆனால், கார்பன் மோனோசல்பைடு, கார்பன் மோனாக்சைடு இரண்டும் அடிமட்ட ஆற்றல் நிலையில் முழுமையடைந்த மூடிய இணைதிறன் கூடு இனங்களாகும்.  
கார்பன் மோனோபாசுபைடின் எளிய ஈரணு தனியுறுப்பு 1990 ஆம் ஆண்டு விண்மீன்சூழ் மண்டலத்தில் இருந்த ஐ.ஆர்.சி +10216 என்ற விண்மீனில் கண்டறியப்பட்டது. ஐ.ஆர்.ஏ.எம் 30 மீட்டர் வானொலி அதிர்வெண் தொலைநோக்கி வழியாக 10 சுழற்சி கோடுகளை உற்றுநோக்கி பொருத்தி இந்த அடையாளம் உருவாக்கப்பட்டது
# நிலவு மறைப்பு, 27 சூலை 2018

**முழுமையான நிலவு மறைப்பு, இடம்: உரியா, இத்தாலி  
நிலவு புவியின் நிழலின் மையத்தினூடாக நகர்தல்**  
| நீடிக்கும் காலம் (hr:mn:sc) |  |  |
| --- | --- | --- |
| சாரோஸ் சுழற்சி | 129 (38 of 71) |  |
| முழுமை | 1:42:57 |  |
| பகுதி | 3:54:32 |  |
| கருநிழல் | 6:13:48 |  |
| P1 | 17:14:49 |  |
| U1 | 18:24:27 |  |
| U2 | 19:30:15 |  |
| Greatest | 20:21:44 |  |
| U3 | 21:13:12 |  |
| U4 | 22:19:00 |  |
| P4 | 23:28:37 | } |  
ஒரு முழுமையான நிலவு மறைப்பு 27 சூலை 2018 அன்று நிகழ்ந்தது. அப்போது நிலவு புவியின் நிழலின் மையக் கோடு வழியே நகர்ந்து சென்றது. எனவே இது 2011 சூன் நிலவு மறைப்புக்குப் பின் நிகழும் முதலாவது மைய நிலவு மறைப்பு ஆகும். மேலும் இது 2018ம் ஆண்டு நிகழ்ந்த இரண்டாவது நிலவு மறைப்பு ஆகும்.  
இந்நிகழ்வின் போது நிலவு புவிக்கு மிக தொலைவில் இருந்ததால் இது நீண்ட நேரம் நீடித்தது. எனவே இது 21ஆம் நூற்றாண்டின் மிக நீளமான நிலவு மறைப்பாக இருந்தது. இது தோராயமாக 1 மணி 47 நிமிடங்கள் வரை நீடித்தது.
# நிலவு மறைப்பு, 27 சூலை 2018

## தோற்றத்தன்மை

கிழக்கு ஆபிரிக்கா, மத்திய ஆசியாவில் முழுமையாகத் தோற்றும். கிழக்கு அமெரிக்கா, மேற்கு ஆபிரிக்காவின் மீதாக உதயமாகி, கிழக்கு ஆசியா மற்றும் அவுத்திரேலியா மேலாக மறையும்.  
| புலப்படும் இடங்களின் வரைபடம் | } |
| --- | --- |
# நிலவு மறைப்பு, 27 சூலை 2018

## பின்னணி

புவியின் நிழல் பகுதியில் நிலவு பயணிக்கும் போது நிலவு மறைப்பு நிகழ்கிறது. நிலவு மறைப்பின் ஆரம்பத்தில் புவியின் நிழல் நிலவொளியை முதலில் கருமையாக்கும். பின்னர் இது நிலவினை முழுமையாக மூடும். இதனால் நிலவு சிவப்பு நிறமாக மாறும் ( இது வளிமண்டலத் தன்மையைப் பொறுத்து மாறுபடலாம்).
# மேரி பூனன் உலூகோசு

**மேரி போனன் உலூகோசு** *(Mary Poonen Lukose)*ஒரு மகப்பேறு மருத்துவரும் அறுவையரும் முதல் இந்தியப் பெண் பொது அறுவையரும் ஆவார். இவர் நாகர்கோவிலில் என்புருக்கிநோய்த் தணிப்பகத்தையும்
திருவனந்தபுரத்தில் X-கதிர், இரேடியம் நிறுவனத்தையும் நிறுவியவரும் ஆவார். இவர் திருவாங்கூர் அரசர் சமத்தானத்தில் உடல்நலத் துறையின் தலைவராகவும் இருந்துள்ளார். இவர் திருவாங்கூர் அரசின் முதல் சட்டமன்றப் பெண் உறுப்பினரும் ஆவார்.
# ஒக்கோத்துக் கடல்

**ஒக்கோத்துக் கடல்** (*Sea of Okhotsk* (; ) அமைதிப் பெருங்கடலின் மேற்குப் பகுதியிலுள்ள *கரையோரக் கடல்* ஆகும். இது கிழக்கில் கம்சாத்கா தீவகத்தையும் தென்கிழக்கில் கூரில் தீவுகளையும், தெற்கில் ஹொக்கைடோ தீவையும், மேற்கில் சக்கலின் தீவையும், வடக்கிலும் மேற்கிலும் நீண்ட கிழக்கத்திய சைபீரியக் கடற்கரையையும் எல்லைகளாகக் கொண்டுள்ளது. இதன் வடகிழக்கில் செலிகோவ் வளைகுடா உள்ளது. தூரக் கிழக்கில் உருவான முதல் உருசியக் குடியேற்றமான ஒக்கோத்ஸ்க் ஒட்டி இக்கடல் பெயரிடப்பட்டுள்ளது.
# ஒக்கோத்துக் கடல்

## புவியியல்

ஹொக்கைடோவில் ஒக்கோத்துக் கடலோரமாக அமைந்துள்ள சிறேதொகோ தேசிய வனம்.]]  
ஒக்கோத்துக் கடலின் பரப்பளவு 611,000 ச.மை. (1,583,000&nbsp;கிமீ<sup>2</sup>). சராசரி ஆழம் 2,818 அடி (859 மீட்டர்கள்). மிகப் பெரும ஆழம் 11,063 அடி (3,372 மீட்டர்கள்). இது மேற்கில் சக்கலின் வளைகுடா, தார்தரி வளைகுடா மூலமாகவும் தெற்கில் லா பெரூசு நீரிணை மூலமாகவும் சப்பான் கடலுடனும் இணைந்துள்ளது.  
ஒக்கோத்துக் கடலில் பெரும் பனிப்பாறைகள் காரணமாக குளிர்காலத்தில் பயணிப்பது மிகவும் கடினம் அல்லது இயலாதது.  
சப்பானின் ஒக்கைடோவைத் தவிர இக்கடலின் அனைத்துப் பகுதிகளிலும் உருசிய நிலப்பரப்பே உள்ளது. எனவே இது பொதுவாக உருசியாவின் பகுதியாகக் கருதப்படுகின்றது.
# ஒக்கோத்துக் கடல்

## தீவுகள்

ஒக்கோத்துக் கடலின் சில தீவுகள் மிகப் பெரியன. சப்பானின் இரண்டாவது பெரிய தீவான ஒக்கைடோவும் உருசியாவின் சக்கலின் தீவும் இதில் அடங்கும். ஐயனித் தீவு தவிர மற்ற தீவுகள் அனைத்துமே கடலோரத் தீவுகளாகும்; ஐயனித் தீவு மட்டுமே கடலின் நடுவே உள்ள தீவாகும். பெரும்பாலான தீவுகளில் மக்கள் குடியேற்றங்கள் இல்லை. எனவே இவை சீல்கள், கடற்சிங்கங்கள், கடற்பறவைகளின் பாலினப் பெருக்கத்திற்கு சிறந்த இடங்களாக உள்ளன.
# 1302

**1302** (**MCCCII**) பழைய யூலியன் நாட்காட்டியில் திங்கட்கிழமை ஆரம்பமான ஒரு சாதாரண ஆண்டாகும்.
# 1302

## நிகழ்வுகள்

- மே 18 &ndash; புரூஜெசு நகரில் பிரெஞ்சுப் படையினரை உள்ளூர் பிளம்மிய இராணுவத் துணைக்குழுவினரால் இரவில் படுக்கொலை செய்யப்பட்டனர்.
- சூலை 27 &ndash; உதுமானியத் துருக்கியர் பாஃபியசு நகரில் இடம்பெற்ற சமரில் பைசாந்தியர்களை வென்றனர்.
- செப்டம்பர் 24 &ndash; நாபொலி மன்னர் இரண்டாம் சார்லசு சிசிலி மன்னர் மூன்றா பிரெடெரிக்குடன் அமைதி உடன்பாட்டுக்கு வந்தார்.
- செப்டம்பர் 26 &ndash; லெவண்ட்டின் கடைசி சிலுவை வீரர்களைன் கடைசிக் கோட்டை ருவாது கைப்பற்றப்பட்டது.
- அக்டோபர் 4 &ndash; பைசாந்தியப் பேரரசுக்கும் வெனிசுக்கும் இடையில் இடம்பெற்ற அமைதி உடன்பாட்டை அடுத்து பைசாந்திய-வெனிசியப் போர் (1296–1302) முடிவுக்கு வந்தது.
- திருத்தந்தை எட்டாம் பொனிபேசு பிரான்சிஸ்கன் சபையைக் கட்டுப்பாட்டுக்குள் கொண்டு வந்தார்.
- கவிஞர் டான்டே அலிகியேரி புளோரன்சில் இருந்து வெளியேற்றப்பட்டார்.
- இசுக்கொட்லாந்து மன்னர் இராபர்ட்டு புரூசு இங்கிலாந்தின் முதலாம் எட்வர்டுடன் அமைதி உடன்பாட்டுக்கு வந்தார்.
- பிரெஞ்சு மன்னர் நான்காம் பிலிப்பு யூதச் சொத்துக்களை பறிமுதல் செய்தார்.
- கன்பூசியக் கோவில் பெய்ஜிங்கில் அமைக்கப்பட்டது.
- வரோதய சிங்கையாரியன் யாழ்ப்பாண இராச்சியத்தை ஆண்டான்.
# 1302

## பிறப்புகள்

- பெப்ரவரி 22 &ndash; ஜெஜீன் கான், சீன யுவான் வம்சப் பேரரசர் (இ. 1323)
# மாலிப்டினம் கார்பைடு

**மாலிப்டினம் கார்பைடு** *(Molybdenum carbide)* என்பது MoC மற்றும் Mo<sub>2</sub>C என்ற மூலக்கூற்று வாய்ப்பாடுகளைக் கொண்ட கனிம வேதியியல் சேர்மமாகும். மிகவும் கடினத்தன்மை கொண்ட எதற்கும் வளைந்து கொடுக்காத பீங்கான் வகைப் பொருளாக இது வர்த்தக முறையில் வெட்டும் கருவிகளில் உளி முனையாகப் பயன்படுத்தப்படுகிறது.
# அதனா

**அதனா** (*Adana*, ; ; ) தெற்கு துருக்கியிலிலுள்ள முதன்மையான நகரம். இந்த நகரம் தென்மத்திய அனத்தோலியாவில் செய்கன் ஆற்றங்கரையில் நடுநிலக் கடலிலிருந்து 35 கி.மீ. (22 மை) தொலைவில் உள்நாட்டில் அமைந்துள்ளது. அதனா மாகாணத்தின் நிர்வாகத் தலைநகரமாகவுள்ள அதனாவின் மக்கள்தொகை 1.7 மில்லியன். இது துருக்கியின் 5வது மிகுந்த மக்கள்தொகையுள்ள நகரமாக விளங்குகிறது. அதனா-மெர்சின் பன்மையப் பெருநகர் பகுதியின் மக்கள்தொகை 3 மில்லியன் ஆகும். அதனா, மெர்சின்,டார்சசு நகரங்களை உள்ளடக்கிய இந்த பெருநகரப் பகுதி கிழக்கு-மேற்காக 70 கி.மீ. (43 மை) அகலமும் வடக்கு-தெற்காக 25 கி.மீ. (16 மை) நீளமும் கொண்டுள்ளது.  
அதனா சிலிசியா எனப்படும் புவி-பண்பாட்டு வலயத்தின் மையத்தில் உள்ளது; இப்பகுதி தற்போது சுகுரோவா என அறியப்படுகின்றது. ஆறு மில்லியன் மக்கள் வாழும், சிலிசியா துருக்கியின் மிகப்பெரும் மக்களடர்த்தி கொண்ட பகுதிகளில் ஒன்றாகும். சமவெளியான, வண்டல் பூமியாதலால் வேளாண்மைக்கு மிகவும் ஏற்றதாக விளங்குகின்றது. இப்பகுதியில் அதனா மாகாணம், மெர்சின் மாகாணம், ஓசுமானியெ மாகாணம், அதாய் மாகாணங்கள் அடங்கியுள்ளன.
# பழைய அசிரியப் பேரரசு

**பழைய அசிரியப் பேரரசு** (ஆட்சிக் காலம்:கிமு 2025 - கிமு 1378) (**Old Assyrian Empire**) அசிரிய மக்களின் நான்கு கால கட்டங்களில் இருந்த பேரரசுகளில் இரண்டாவதாகும். பிற மூன்று கால கட்டங்களில் இருந்த அசிரிய இராச்சியங்கள் பண்டைய அசிரியா, மத்திய அசிரியப் பேரரசு மற்றும் புது அசிரியப் பேரரசுகள் ஆகும். பழைய அசிரியப் பேரரசின் தலைநகராக அசூர் மற்றும் டெல்-லெய்லான் எனும் சுபாத்-என்லில் நகரங்கள் விளங்கியது. பழைய அசிரியப் பேரரசு கிமு 2025 முதல் 1378 முடிய ஆண்டனர்.  
பண்டைய அண்மை கிழக்கில், யூப்ரடீஸ் - டைகிரீஸ் ஆறுகள் பாயும் மேல் மெசொப்பொத்தேமியாவில், தற்கால ஈராக் மற்றும் சிரியாவில் வாழ்ந்த அசிரியர்கள் கிழக்கு செமிடிக் மொழியான அக்காதியம் பேசினர்.  
**நாகரீகங்களின் தொட்டில்** எனப்போற்றப்படும் மெசொப்பொத்தேமியாவில் சுமேரியாவின் அக்காடியப் பேரரசு, பாபிலோன், அசிரியா இராச்சியங்கள் கலை, பண்பாடு, அறிவியல் மற்றும் தொழில்நுட்பத்தில் உயர்ந்த நிலையில் இருந்தன.  
பழைய அசிரியப் பேரரரசு உச்சத்தில் இருந்த போது கிழக்கில் தற்கால ஆர்மீனியா, அஜர்பைஜன், மற்றும் ஈரான், ஈராக், சிரியா, தெற்கில் அரேபியத் தீபகற்பம், மேற்கில் சைப்பிரஸ், பண்டைய எகிப்து, பண்டைய லிபியா ஆகிய பகுதிகளில் அசிரியர்களின் ஆட்சியில் இருந்தது.  
முந்தைய அக்காடியப் பேரரசில் சிறு நகரமாக இருந்த அசூர் நகரத்தில் கிமு 2600ல் அசிரிய மக்கள் கோயில்கள், அரண்மனைகள், நகரச் சதுக்கங்கள் கட்டி, அதனை தமது இராச்சியத்திற்கு பெயராகவும், தலைநகரமாகவும் கொண்டனர்.
அசூர் நகரம் நிறுவுவதற்கு முன்னர் அசிரியாவை சுபர்த்து என்றும் சாசானியப் பேரரசில் அசோரிஸ்தான் எனவும் அழைக்கப்பட்டது.
# பழைய அசிரியப் பேரரசு

## வரலாறு

பழைய அசிரியப் பேரரசர் இலு - சுமா காலத்தில் தற்கால துருக்கி மற்றும் சிரியாவின் அனதோலியா, லெவண்ட் மற்றும் மெசொப்பொத்தேமியாவின் தெற்கின் பாபிலோனியப் பகுதிகளில் அசிரியர்களின் குடியிருப்புகள் ஏற்படுத்தினர்.  
மெசொப்பொத்தேமியாவில் கிமு 2450ல் அசிரியர்கள், சுமேரியர்களின் ஆதிக்கத்தை முடிவுக்கு கொண்டு வந்தனர்.
அசிரிய மக்களின் முதல் கோயிலை அசூர் நகரத்தில் அசிரியப் பேரரசர் உஷ்பியா கிமு 2050ல் நிறுவினார். பின்னர் நகரத்துடன் அசூர் கோயிலைச் சுற்றி கோட்டைச் சுவர்கள் எழுப்பப்பட்டது.  
கிமு 2500 - 2400க்கு இடைப்பட்ட காலத்தில் கால்நடைகள் மேய்க்கும் நாடோடி இன மக்களாக இருந்த அசிரியர்கள், அனதோலியாவின் ஹட்டியர்கள் மற்றும் உரியர்கள், மற்றும் ஈலாம் பகுதியின் குடியன், லுல்லுபி மற்றும் அமோரிட்டு இன மக்களிடம் பகை பாராட்டினர்.  
கிமு 2400ல் சுமேரிய மக்கள் அக்காடியப் பேரரசின் அசிரிய-பாபிலோனிய குடிமக்கள் ஆயினர். கிமு 2025ல் அசிரியர்கள் மொசபதோமியாவில் பழைய அசிரியப் பேரரசை நிறுவினர்.
# பழைய அசிரியப் பேரரசு

## மித்தானி இராச்சியம்

பழைய அசிரியப் பேரரசுக்கும், மத்திய அசிரியப் பேரரசுக்கும் இடைப்பட்ட காலத்தில் கிமு 1475 முதல் கிமு 1275 முடிய மித்தானியர்கள் அசிரியர்களின் பேரரசைக் கைப்பற்றி ஆண்டனர்.
# பழைய அசிரியப் பேரரசு

## இதனையும் காண்க

- மெசொப்பொத்தேமியா
- பாபிலோன்
- சுமேரியா
- அக்காடியப் பேரரசு
- அசிரிய மக்கள்
- பண்டைய அசிரியா
- மத்திய அசிரியப் பேரரசு
- புது அசிரியப் பேரரசு
- அசூர்
- ஆதாத்
- லம்மசு
- நினிவே
- நிம்ருத்
- மித்தானி இராச்சியம்
- எப்லா இராச்சியம்
# பழைய அசிரியப் பேரரசு

## பழைய அசிரியப் பேரரசின் ஆட்சியாளர்கள்

பழைய அசிரியப் பேரரசர்களின் பட்டியல்:
- முதலாம் புசூர் - அசூர் - கிமு 2025
- இலு -சுமா - கிமு 1945 - 1906
| மன்னரின் பெயர் | ஆட்சிக் காலம் | குறிப்புகள் |  |
| --- | --- | --- | --- |
| ரிமூஷ் |  |  |  |
| அசினும் | முதலாம் அஷாம்சி - அதாத்தின் பேரன் |  |  |
| மற்ற ஏழு அரசர்கள்:
* அசூர் - டுக்குல்
*அசூர் - அப்லா - இட்
* நசீர் - சின்
* சின் - நமீர்
* இப்கி - இஷ்தார்
* அதாத் - சலுல்லு
* அதாசி |  |  |  |
| பெல் - பானி | (10 ஆண்டுகள்) | அதாசியின் மகன் |  |
| லிபாயா | (17 ஆண்டுகள்) | பெல் -பானியின் மகன் |  |
| முதலாம் சர்மா - அதாத் | (12 ஆண்டுகள்) | லிபாயாவின் மகன் |  |
| இப்தர் - சின் | (12 ஆண்டுகள்) | முதலாம் சர்மா - அதாத்தின் மகன் |  |
| பசாயா | (28 ஆண்டுகள்) | இப்தர் சுயானின் மகன் |  |
| லுல்லாயா | (6 ஆண்டுகள்) |  |  |
| சூ - நினுவா | (14 ஆண்டுகள்) | பசாயாவின் மகன் |  |
| இரண்டாம் சர்மா - அதாத் | (3 years) | சு - நினுவாவின் மகன் |  |
| மூன்றாம் எரிசும் | (13 ஆண்டுகள்) | சு - நினுவாவின் மகன் |  |
| இரண்டாம் சாம்சி - அதாத் | (6 ஆண்டுகள்) | மூன்றாம் எரிசும்மின் மகன |  |
| இரண்டாம் இஷ்மி - தகான் | (16 ஆண்டுகள்) | இரண்டாம் சாம்சி - அதாத்தின் மகன் |  |
| மூன்றாம் சாம்சி - அதாத் | (16 ஆண்டுகள்) | சர்மா - அதாத்தின் உடன்பிறப்பு |  |
| முதலாம் அசூர் - நிராரி | (26 ஆண்டுகள்) | இஷ்மி-தகான் |  |
| மூன்றாம் புசூர் - அசூர் | (24 அல்லது 14 ஆண்டுகள்) | முதலாம் அசூர் - நிராரியின் மகன் |  |
| முதலாம் என்லில் - நசிர் | (13 ஆண்டுகள்) | மூன்றாம் புசூர் - அசூரின் மகன் |  |
| நூர் - இலி | (12 ஆண்டுகள்) | முதலாம் என்லில் நசிரின் மகன் |  |
| அசூர் - சாதுனி | (1 மாதம்) | நூர் -இலியின் மகன் |  |
| முதலாம் அசூர் - ரப்பி | இனில் நசிரின் மகன் |  |  |
| முதலாம் அசூர் - நதின் - அகே | (damaged text) | முதலாம் அசூர் ரபியின் மகன் |  |
| இரண்டாம் என்லில் - நசிர் | கிமு 1420–1415 |  |  |
| இரண்டாம் அசூர் - நிராரி | கிமு 1414–1408 | இரண்டாம் என்லில் - நசிரின் மகன் |  |
| அசூர்-பெல்-நிசேசு | கிமு 1407–1399 | இரண்டாம் அசூர் நிராரியின் மகன் |  |
| அசூர் - ரிம்- நிசேசு | கிமு 1398–1391 | அசூர்- பெல் - நிசேசு |  |
| இரண்டாம் அசூர் - நதின் -அகே | கிமு 1390–1381 | அசூர் - ரிம் - நிசேசுவின் மகன் | } |
# கெர்மன்சா

**கெர்மான்சா** (*Kermanshah*, அல்லது **பாக்தரன்** (Bākhtarān) அல்லது **கெர்மான்ஷான்**), ஈரானின் மேற்குப் பகுதியில் தெகுரானிலிருந்து 525 கி.மீ. (326 மைல்) தொலைவில் அமைந்துள்ள நகரமாகும். இதேபெயருள்ள கெர்மான்ஷா மாகாணத்தின் தலைநகரமுமாகும். 2011 கணக்கெடுப்பின்படி இதன் மக்கள்தொகை 851,405. பெரும்பாலான மக்கள் தெற்கத்திய குர்தீசு மொழி பேசுகின்றனர். இங்கு மிதமான மலைப்பாங்கான வானிலை நிலவுகிறது.  
கெர்மான்சா ஈரானில் மிகுந்த குர்தீசு மொழியினர் வசிக்கும் நகரமாகும். கெர்மான்ஷாவின் பெரும்பான்மை மக்கள் சியா இசுலாமியர்கள். இருப்பினும் சிறுபான்மை சுன்னி இசுலாம் முஸ்லிம்கள், யர்சானியர்களும் இங்குள்ளனர்.
# குரும்பை ஆடு

**குரும்பை ஆடு** அல்லது **கோயம்புத்தூர் ஆடு** என்பது வட தமிழ்நாட்டின் கோயம்புத்தூர் மாவட்டத்தின் சூலூர் வட்டத்தில் வசிக்கும் குரும்பர் இனத்தவர்களால் முதலில் வளர்க்கப்பட்ட ஒரு செம்மறியாட்டு இனமாகும். இவை இறைச்சி மற்றும் முரட்டு ரோம உற்பத்திக்குப் பயன்படுகிறது இதன் ரோமங்களில் இருந்து கம்பளி உற்பத்தி செய்யப்படுகிறது.  
இவை பொதுவாக வெண்மை நிறம் கொண்டவையாகவும், தலை மற்றும் கழுத்துப் பகுதிகளில் கருப்பு அல்லது பழுப்பு நிறத்தோடும் காணப்படும். இவற்றின் 30 விழுக்காடு பெட்டை ஆடுகளுக்கு கொம்புகள் இருக்காது.
வளர்ந்த கிடா 25 கிலோ கிராம் எடையுடனும் பெட்டை 20 கிலோ கிராம் எடையுடனும் இருக்கும் .
# மண்மங்கலம் வட்டம்

**மண்மங்கலம் வட்டம்**, தமிழ்நாட்டின் கரூர் மாவட்டத்தில் புதிதாக நிறுவப்பட்ட ஆறாவது வருவாய் வட்டம் ஆகும். இவ்வட்டம் கரூர் வட்டத்தின் வடக்கில் உள்ள சில பகுதிகளைக் கொண்டு 12 பிப்ரவரி 2014 நிறுவப்பட்டது. மண்மங்கலம் வட்டம் 326 சதுர கிலோ மீட்டர் பரப்பளவு கொண்டது. மண்மங்கலம் வட்டத்தின் மக்கள்தொகை 1.65 இலட்சம் ஆகும்.
# மண்மங்கலம் வட்டம்

## நிர்வாகம்

இவ்வட்டத்தின் வட்டாட்சியர் அலுவலகம் மண்மங்கலத்தில் செயல்படுகிறது. மண்மங்கலம் வட்டம் வாங்கல், மண்மங்கலம் மற்றும் தாளப்பட்டி என 3 உள்வட்டங்கள் எனும் பிர்காக்களும், 21 வருவாய் கிராமங்களும் கொண்டுள்ளது.
# மண்மங்கலம் வட்டம்

## மண்மங்கல வட்டத்தின் வருவாய் கிராமங்கள்

### வாங்கல் துணை வட்டத்தின் வருவாய் கிராமங்கள்

1. நஞ்செய் கடம்பங்குறிச்சி
1. புஞ்செய் கடம்பங்குறிச்சி
1. நன்னியூர்
1. வாங்கல்
1. குப்புச்சிப்பாளையம்
# மண்மங்கலம் வட்டம்

## மண்மங்கல வட்டத்தின் வருவாய் கிராமங்கள்

### மண்மங்கலம் துணை வட்டத்தின் வருவாய் கிராமங்கள்

1. மண்மங்கலம்
1. ஆத்தூர்
1. காதப்பாறை
1. மின்னாம்பள்ளி
1. நெரூர் (வடபாகம்)
1. நெரூர் (தென்பாகம்)
1. அச்சமாபுரம்
1. சோமூர்
1. கோயம்பள்ளி
1. பஞ்சமாதேவி
# மண்மங்கலம் வட்டம்

## மண்மங்கல வட்டத்தின் வருவாய் கிராமங்கள்

### தாளப்பட்டி துணை வட்டத்தின் வருவாய் கிராமங்கள்

1. ஆண்டாங்கோயில் (கிழக்கு)
1. ஆண்டாங்கோயில் (மேற்கு)
1. கருப்பம்பாளையம்
1. அப்பிப்பாளையம்
1. பள்ளபாளையம்
1. தாளப்பட்டி
# கடவூர் வட்டம்

**கடவூர் வட்டம்(இ) தரகம்பட்டி**(**Kadavur taluk**) தமிழ்நாட்டின் கரூர் மாவட்டத்தின் ஆறு வருவாய் வட்டங்களில் ஒன்றாகும். கடவூர் வட்டம் கடவூர் மற்றும் மைலம்பட்டி என இரண்டு உள்வட்டங்களையும், 23 வருவாய் கிராமங்களையும் கொண்டுள்ளது. கடவூர் வட்டத்தின் வட்டாட்சியர் அலுவலகம் தரகம்பட்டியில் செயல்படுகிறது.  
கடவூர் ஊராட்சி ஒன்றியம் முழுமையாகவும், கிருஷ்ணராயபுரம் ஊராட்சி ஒன்றியத்தின் சில பகுதிகளும் கடவூர் வருவாய் வட்டத்தில் உள்ளது. இவ்வட்டம் கரூர் மக்களவைத் தொகுதி மற்றும் பெரம்பலூர் மக்களவைத் தொகுதிகளில் அடங்கியுள்ளது.
# கடவூர் வட்டம்

## மக்கள்தொகை பரம்பல்

471.85 சதுர கிலோ மீட்டர் பரப்பளவு கொண்ட கடவூர் வட்டத்தின் 2011ம் ஆண்டின் மக்கள்தொகை கணக்கெடுப்பின்படி மொத்த மக்கள்தொகை 1,09,810 ஆகும். அதில் ஆண்கள் 54,852 ஆகவும், பெண்கள் 54,958 ஆகவும் உள்ளனர். பாலின விகிதம் 1000 ஆண்களுக்கு 1002 பெண்கள் வீதம் உள்ளனர். எழுத்தறிவு 57.85% ஆகவுள்ளது. ஆறு வயதிற்குட்பட்டோரில் ஆண் குழந்தைகள் 6,130 ஆகவும், பெண்கள் 5,747 ஆக உள்ளனர்.
# பள்ளப்பட்டி (கரூர்)

**பள்ளப்பட்டி** (*Pallapatti*) தமிழ்நாட்டின் கரூர் மாவட்டத்தில் உள்ள 3 நகராட்சிகளுள் ஒன்றாகும். அரவக்குறிச்சி பேரூராட்சி அருகில், பள்ளப்பட்டி நகராட்சி அமைந்துள்ளது 27 வார்டு உறுப்பினர்களைக் கொண்டது. பள்ளப்பட்டி பகுதியில் அமராவதி ஆற்றின் கிளை ஆறான *நன்காஞ்சி ஆறு* பாய்கிறது. நகராட்சியாக 2022 ஜனவரியில் தமிழக அரசு அறிவித்தது. நகராட்சியின் முதல் உள்ளாட்சி தேர்தல் பிப்ரவரி 2022 ல் நடைபெற்றது. இதில் நகராட்சி தலைவராக திமுக முனவர்ஜான் அவர்கள் பதவியேற்றார்கள். 27 வார்டுகளில் 31233 வாக்காளர் இருப்பதாக பதிவு செய்துள்ளது.
# பள்ளப்பட்டி (கரூர்)

## அமைவிடம்

கரூர் - திண்டுக்கல் நெடுஞ்சாலையில் அமைந்த பள்ளப்பட்டி, திண்டுக்கல்லிருந்து 47 கி.மீ. தொலைவிலும், கரூருக்கு தென்மேற்கே 37 கி.மீ. தொலைவில் உள்ளது. அரவக்குறிச்சிக்கு தெற்கே 7 கி.மீ. தொலைவில் பள்ளப்பட்டி நகராட்சி உள்ளது.
# பள்ளப்பட்டி (கரூர்)

## மக்கள்தொகை பரம்பல்

18 வார்டுகளும், 7,426 வீடுகளும் கொண்ட பள்ளப்பட்டி பேரூராட்சியின் 2011ம் ஆண்டின் மக்கள்தொகை கணக்கெடுப்பின் படி, மொத்த மக்கள்தொகை 30,624 ஆகும். அதில் ஆண்கள் 15,069 (49%) ஆகவும்; பெண்கள் 15,555 (51%) ஆகவும் உள்ளனர். பாலின விகிதம் 1000 ஆண்களுக்கு, 1032 பெண்கள் வீதம் உள்ளனர். எழுத்தறிவு 92.53% ஆகவுள்ளது. பள்ளப்பட்டியின் மொத்த மக்கள்தொகையில் 6 வயதிற்குட்பட்டோர் 3471 ஆகவுள்ளனர். பள்ளப்பட்டி பேரூராட்சியின் பெரும்பாலான மக்கள் தமிழ் மொழி பேசும் இசுலாமியர்களாக (94.90%) உள்ளனர்.
# 1299

**1299** (**MCCXCIX**) பழைய யூலியன் நாட்காட்டியில் வியாழக்கிழமை ஆரம்பமான ஒரு சாதாரண ஆண்டாகும்.
# 1299

## நிகழ்வுகள்

- பெப்ரவரி 24 &ndash; தில்லி சுல்தான் அலாவுதீன் கில்சி குசராத்தைக் கைப்பற்ற தனது தளபதிகள் உலூக் கான், நுசுரத் கான் ஆகியோரை அனுப்பினான். .
- ஏப்ரல் &ndash; இசுக்கொட்டியர் ஆங்கிலேயர்களிடம் இருந்து ஸ்டேர்லிங் கோட்டையைக் கைப்பற்றினர்.
- சூலை 27 &ndash; உஸ்மான் பே பண்டைய கிரேக்க நகரமான நிக்கோமீடியாவை ஆக்கிரமித்து, சோகுத் நகரைத் தலைநகராகக் கொண்டு ஆட்சி செய்தான். இந்த உதுமானியப் பேரரசு 1920 வரை நீடித்தது.
- சூலை 31 &ndash; பீசா குடியரசும் செனோவாக் குடியரசும் முப்பதாண்டுகள் அமைதி உடன்பாட்டுக்கு வந்தன.
- நவம்பர் 1 &ndash; ஐந்தாம் ஏக்கோன் நோர்வேயின் மன்னராக முடிசூடினார்.
- டிசம்பர் 1 &ndash; பால்கனோரியா சமரில் சிசிலியின் இரண்டாம் பிரெடெரிக் மன்னர் டராண்டோவின் முதலாம் பிலிப்பு மன்னரைத் தோற்கடித்தார்.
- வெஸ்ட்மின்ஸ்டர் அரண்மனையில் தீ பரவியது.
- இங்கிலாந்தின் முதலாம் எட்வர்டு மன்னர் இலண்டனில் உள்ள இத்தானிய வணிகர்களிடம் இருந்து 2,000 பொலார்டு மார்க்குகள் பணத்தைக் கடனாகப் பெற்றார்.
- மங்கோலிய கான் 200.000 படையினருடன் இந்தியாவில் நுழைந்தான். தில்லி சுல்தான் அலாவுதீன் கில்சி அவர்களை விரட்டியடைத்தான்.
- சிங்கப்பூரா இராச்சியம் சிறீவிஜய இளவரசரால் உருவாக்கப்பட்டது. இவ்விராச்சியம் அடுத்த 100 ஆண்டுகள் வரை நீடித்தது.
- புளோரன்சு நகரம் வணிகங்களில் அராபிய எண்ணுருக்களைப் பயன்படுத்தத் தடை விதிக்கப்பட்டது. உரோமை எண்ணுருக்கள் மட்டுமே பயன்படுத்த அனுமதிக்கப்பட்டது.
# 1214

**1214** (**MCCXIV**) பழைய யூலியன் நாட்காட்டியில் புதன்கிழமை ஆரம்பமான ஒரு சாதாரண ஆண்டாகும்.
# 1214

## நிகழ்வுகள்

- பெப்ரவரி 15 &ndash; இங்கிலாந்தின் ஜான் மன்னர் பிரான்சில் லா ரோச்செல் பகுதியில் ஆக்கிரமிப்புப் படைகளைத் தரையிறக்கினார்.
- சூலை 27 &ndash; பிரான்சில் இடம்பெற்ற போரில் பிரெஞ்சு மன்னர் இரண்டாம் பிலிப்பின் படையினர் புனித உரோமைப் பேரரசர் நான்காம் ஒட்டோ தலைமையிலான செருமானிய, ஆங்கிலேய மற்றும் பிளம்மியப் படைகளை வென்றனர். ஜோனின் ஆஞ்சிவின் பேரரசு முடிவுக்கு வந்து, ஆங்கிலேய-பிரெஞ்சுப் போரும் (1202–14) நிறைவுற்றது.
- நவம்பர் 1 – துருக்கியின் கருங்கடல் துறைமுக நகரமான சினோப் செல்யூக்கிடம் வீழ்ந்தது.
- டிசம்பர் 4 &ndash; இசுக்காட்லாந்தின் வில்லியம் மன்னர் இறந்தார்.
- சின் வம்ச சீனப் பேரசர் உவான்சொங் செங்கிசுகானின் மங்கோலியப் படைகளிடம் சரணடைந்தார். மங்கோலியர் பெய்ஜிங்கை ஓராண்டு காலம் தமது கட்டுப்பாட்டுக்குள் வைத்திருந்தனர்.
- கத்தோலிக்க திருச்சபை வழக்கத்தின் படி, கத்தோலிக்க செபமாலை புனித தோமினிக்கிற்கு மரியாளினால் வழங்கப்பட்டது.
# கவிஞர் மித்ரா

**மித்ரா** (*Mithra*) இந்தியாவின் தமிழ்நாட்டைச் சேர்ந்த ஓர் ஐக்கூ கவிஞராவார். சேலம் மாவட்டம் ஆத்தூர் வட்டம் செக்கடிபட்டி என்னும் கிராமத்தில் வீரமுத்து சின்னம்மாள் தம்பதியருக்கு 1945 ஆம் ஆண்டு சூலை மாதம் 3 ஆம் தேதி பிறந்தார். விவசாயக் குடும்பத்தில் பிறந்த மித்ரா தனது ஆரம்ப கல்வியைச் செக்கடிபட்டியிலும், மேல்நிலைக் கல்வியைப் பேளுரிலும் முடித்தார். புகுமுக வகுப்பைத் தொடர்ந்து இளங்கலைப் பட்டப் படிப்பைச் சேலம் சாரதா கல்லூரிலும், முதுகலைப் பட்டப் படிப்பைச் சென்னை மாநிலக் கல்லூரியிலும் படித்தார். பின்னர் அண்ணாமலைப் பல்கலைக்கழகத்தில் இளம் முனைவர்ப் பட்டப் படிப்பை முடித்து அப்பல்கலைக்கழகத்திலேயே பேராசிரியராகப் பணியில் சேர்ந்தார்.
# கவிஞர் மித்ரா

## புனைபெயர்

இளம் வயதிலேயே இயற்கை மேல் கொண்ட நாட்டத்தாலும், மனித நேயத்தின் மேல் கொண்ட பற்றாலும் உயிர் இரக்கக் கவிதைகள் புனையத் தொடங்கினார். கவிதா என்னும் புனைப் பெயரில் எழுதத் துவங்கியவர், பிறகு அன்பையும் மனித நேயத்தையும் வெளிப்படுத்தும் வகையில் தன்னுடையப் பெயரை, ‘மித்ரா’ என மாற்றித் தொடர்ந்து மரபுக் கவிதைகளையும் புதுக்கவிதைகளையும் எழுதி வருகிறார். இயற்கைச் சார்ந்த அழகியலும் வள்ளலாரின் உயிர்நேயச் சிந்தனையும் மித்ராவை ஹைக்கூ பக்கம் கொண்டு சேர்த்தன. நிரம்ப ஹைக்கூ கவிதைகளைப் புனைத்து, தமிழ் ஹைக்கூ முன்னோடிகளில் ஒருவராகத் தன்னை வளர்த்துக் கொண்டார்.
# கவிஞர் மித்ரா

## முதல் முதுமுனைவர் பட்டம்

இதனிடையே பேராசிரியப் பணியோடு ஆய்வுப் பணியையும் மேற்கொண்டு முனைவர்ப் பட்டம் பெற்றார். நீண்ட நெடிய பேராசிரியப் பணியில் கவிதைகளோடு ம் கவிஞர்களின் உலகத்தோடு தொடர்ந்து பயணித்த மித்ரா, ஹைக்கூ தளத்தில் ஆய்வுச் செய்து முதுமுனைவர்ப் பட்டம் (D.Litt.) பெற்றார். தமிழில் முதல் முதுமுனைவர்ப் பட்டம் பெற்றவர் என்ற சிறப்பிற்குரியவராகத் திகழ்கிறார்.
# கவிஞர் மித்ரா

## கல்விப் பணி

பேராசிரியப் பணியில் படைப்பிலக்கிய வகுப்புகளைத் திறம்பட நடத்தி பல மாணவர்களைப் படைப்பாளர்களாக உருவாக்கியுள்ளார். ஆண்டுதோறும் மாணவர்கள் கவிதைகளையும், கட்டுரைகளையும், சிறுகதைகளையும் நூலாக்கம் செய்து பல்கலைக்கழகத்தின் சார்பில் வெளியிட்டு வந்தார். தமது நெறியாளுகையின் கீழ் 30-க்கும் மேற்பட்டோர் இளமுனைவர் பட்டங்களையும், 15-க்கும் மேற்பட்டோர் முனைவர்ப் பட்டங்களையும் பெற்றுள்ளனர். வள்ளலார் குறித்த சொற்பொழிவுகளைத் தமிழகத்தின் பல ஊர்களில் நிகழ்த்தியதோடு, வானொலிகளிலும் உரையாற்றியிருக்கிறார். மேலும், கவிதைகள் குறித்த கருத்தரங்களிலும், கவியரங்குகளிலும், கவிஞர்கள் சந்திப்புக் கூட்டங்களில் தொடர்ந்து கலந்து கொண்டு தம் படைப்புத் திறனை வெளிப்படுத்தியுள்ளார். தொலைக்காட்சி கவியரங்கங்களில் பங்கெடுத்துக் கவிதைப் பாடியுள்ளார்.
# கவிஞர் மித்ரா

## இலக்கியப் படைப்புகள்

பேராசிரியப் பணியோடு கவியுலகில் தனக்கெனத் தனித் தடம் பதித்ததோடு, தமிழ் ஹைக்கூ வரலாற்றில் முன்னோடியாகவும் கருதப்படும் மித்ரா, ‘சித்திரை வெயில், தாகம் தீரா வானம்பாடிகள், நிரந்தர நிழல்கள், ஹைக்கூ கவிதைகள், குடையில் கேட்ட பேச்சு, ஹைக்கூ என் தோழி, காற்றின் சிறகுகள், மௌனம் சுமக்கும் வானம்’ உள்ளிட்ட முப்பத்து மூன்று (33) கவிதை நூல்களையும், கவிதைகள் குறித்த 6 ஆய்வு நூல்களைப் படைத்துள்ளார். கண்ணதாசன், பாரதிதாசன் குறித்த 2 ஆய்வு நூல்கள் எழுதியுள்ளார். மேலும், ஜப்பானிய ஹைக்கூ கவிதைகளையும் மொழிபெயர்த்து நூலாக்கம் செய்துள்ளார்.
# கவிஞர் மித்ரா

## பிற மொழி கவிதைகள்

மித்ராவின் ஹைக்கூ கவிதைகளைப் பல மொழிகளில் மொழிபெயர்த்துள்ளனர். இவரின் 2000 கவிதைகள் ஆங்கிலத்தில் மொழிபெயர்க்கப்பட்டுள்ளன. இந்தியில் 1000 கவிதைகள் மொழிபெயர்க்கப்பட்டுள்ளன. மேலும், 2000 கவிதைகள் மொழிபெயர்த்து அச்சில் உள்ளன. இவர் கவிதைகள் குறித்து 10-க்கு மேற்பட்ட இளமுனைவர்ப் பட்ட மாணவர்களும், முனைவர்ப் பட்ட மாணவர்களும் ஆராய்ந்துள்ளனர். தமிழகப் பல்கலைக்கழகங்கள் இவரின் கவிதைகளைப் பாடத் திட்டத்தில் வைத்துள்ளன. தற்பொழுது +1 பாடத்திட்டத்தில் இவரின் ஹைக்கூ கவிதை இடம்பெற்றுள்ளது.
# கவிஞர் மித்ரா

## விருதுகள்

இவரது படைப்புகளை ஆய்ந்த அமெரிக்கா 2000-ஆம் ஆண்டில் சிறந்த பெண்மணிக்கான விருதை வழங்கியது. பாரதிதாசன் பல்கலைக்கழகம் வெற்றிப் பெண்மணி என்னும் விருதை அளித்துள்ளது. 2005-ஆம் ஆண்டு இந்தோ இன்டர்நேஷனல் ஃப்ரன்சிப் அமைப்பின், ‘ பாரத் ஜோதி விருதை ஹைத்திரபாத்தில் பெற்றார். சென்னைப் படைப்பாளர்கள் தமிழ்ச் சங்கம், ‘மதிப்புரு படைப்பாளி’ என்னும் விருதை வழங்கியுள்ளது. நெய்வேலி புத்தக கண்காட்சி சிறந்த எழுத்தாளர் விருதையும், நாமக்கல் கண்டர் கல்லூரி கவிதாயினி விருதையும், நாமக்கல் விவேகானந்தர் கல்லூரி கவியரசி விருதையும் அளித்துள்ளன.
# கவிஞர் மித்ரா

## மித்ரா பிறந்தநாள் விருதுகள்

மித்ரா அவர்களின் பிறந்த நாளைக் கொண்டாடும் விதமாக 2000-ஆண்டு முதல் கவிஞர் தாமரைப் பாண்டியனும் கவிஞர் கணேசனும், சிறந்த கவிஞர் ஒருவருக்கு, ‘மித்ரா’ என்னும் விருது வழங்கி வருவதோடு, அன்றைய தினம் மரக்கன்றுகள் நடு விழாவையும் நடத்தி வருகின்றனர். கன்னிக்கோயில் ராஜா மற்றும் செல்லம் பாலா ஆகியோர் 2014-ஆம் ஆண்டு முதல் ஆண்டுதோறும் 10 ஹைக்கூ கவிஞர்களுக்குப் பாராட்டு மடலோடு பொற்கிழியும் அளித்து வருகின்றனர்.
# கவிஞர் மித்ரா

## படைப்பிலக்கிய ஆய்வு

இன்றும் மித்ரா அவர்கள் தொடர்ந்து ஹைக்கூ கவிதைகளை எழுதி வருகிறார். கவிதைத் தொடர்ப்பான ஆய்வுப் பணிகளிலும் ஈடுபடும் நோக்கில் அண்ணாமலைப் பல்கலைக்கழகத் தமிழியல்துறையில் படைப்பாக்க இருக்கையை உருவாக்கி ஆராச்சிப் பணி மேற்கொண்டு வருகிறார். தமது ஹைக்கூ கவிதைகளின் 6000 கவிதைத் தொகுப்பைக் கொண்டு வரும் முயற்சியிலும் ஈடுபட்டுள்ளார்.
# குழ. செல்லையா

**குழ. செல்லையா** (**சொல்லரசு** என்றும் அழைக்கப்பட்டார்) (மறைவு: 23 நவம்பர் 2017) என்பவர் தமிழகத்தைச் சேர்ந்த ஒரு அரசியல்வாதியும், பேராவூரணி சட்டமன்றத் தொகுதியின் முன்னாள் சட்டமன்ற உறுப்பினருமாவார். இவர் அதிமுகவைச் சேர்ந்தவர்.  
இவர் தஞ்சாவூர் மாவட்டம், பேராவூரணியையடுத்த முதுகாடு கிராமத்தைச் சேர்ந்தவர். தொடக்கத்தில் திமுகவில் இருந்த இவர். 1971 சட்டப்பேரவை தேர்தலில் போட்டியிட கட்சியில் வாய்ப்பு அளிக்கப்படாததால் பேராவூரணி சட்டமன்றத் தொகுதியில் சுயேட்சையாக போட்டியிட்டு வெற்றி பெற்றார்.  
பின்னர், எம். ஜி. ஆர் அதிமுகவை தொடங்கியபோது, அதன் விண்ணப்பப் படிவத்தில் எம்ஜிஆர் முதலாவதாகவும், குழ. செல்லையா ஐந்தாவது நபராகவும் கையெழுத்திட்டார். பின்னர் அதிமுக மாநில விவசாய பிரிவு செயலாளராக இருந்தார். இடையில் தமிழ்நாடு முத்தரையர் சங்கத்தை தொடங்கி அதன் தலைவராகவும் செயல்பட்டார்.
# உகாண்டா ஆசியர்களை வெளியேற்றல்

**உகாண்டா ஆசியர்களை வெளியேற்றல்** (**Expulsion of Asians from Uganda**) 4 ஆகஸ்டு, 1972 அன்று உகாண்டாவின் இராணுவ சர்வாதிகார அதிபர் இடி அமீன், உகாண்டாவில் வாழும் ஆசிய நாட்டவர்களை 90 நாட்களுக்குள் நாட்டை விட்டு வெளியேற ஆணையிட்டார். வெளியேற்றத்தின் போது இருந்த 80,000 தெற்காசிய நாட்டவர்களில் பெரும்பான்மையினர் குசராத்தி வம்சாவளியினராக இருந்தனர். 1972ல் உகாண்டாவில் தங்கியிருந்த 23,000 ஆசிய மக்களின் குடியுரிமை விண்ணப்பத்தை உடனடியாக உகாண்டா அரசு ஏற்றது. உகாண்டா மக்கள் இந்திய வணிகர்களுக்கு எதிரான வெறுப்புணர்ச்சியில் இருந்ததால், உகாண்டா அதிபர் இடிஅமீன் ஆசியர்களை உகாண்டாவை விட்டு வெளியேற்றும் முடிவிற்கு வந்தார். 5,655 ஆசியர்களின் நிறுவனங்கள், பண்ணை வீடுகள், கால்நடைப்பண்ணைகள் மற்றும் தோட்டங்கள், வீடுகள் உகாண்டா மக்களுக்கு பகிர்ந்தளிக்கபப்ட்டது. 1890களில் பிரித்தானிய இந்தியாவிலிருந்து 32,000 கூலித்தொழிலாளர்கள், உகாண்டாவில் இருப்புப் பாதை அமைக்க அழைத்துச் செல்லப்பட்டனர். இருப்புப் பாதை பணி முடிந்த பின் 6,724 கூலித்தொழிலாளர்கள் தவிர பிறர் இந்தியாவிற்கு நாடு திரும்பினர்.  
உகாண்டாவின் 1% ஆசிய மக்கள், உள்ளூர் உகாண்டா மக்களை விட சிறிது வசதி படைத்தவர்களாக வாழ்ந்தனர். உகாண்டா தேசிய வருமானத்தில் ஆசியர்களின் பங்கு ஐந்தில் ஒன்றாக இருந்தது.
# உகாண்டா ஆசியர்களை வெளியேற்றல்

## குஜராத்திகள் உகாண்டா திரும்புதல்

இடி அமீன் ஆட்சிக்குப் பிறகு, 1980ல் உகாண்டா ஆட்சியாளர்களின் அழைப்பின் பேரில் ஆயிரக்கணக்கான குஜராத்தி மக்கள் மீண்டும் வணிகம் மற்றும் தொழில் தொடங்க உகாண்டா திரும்பினர்.
# முதலீடு மாதிரிகள்

முதலீட்டு மாதிரிகள் என்பது பணத்தை சொத்துக்களில் எப்படிப் போடுவது என்பதைப் பற்றிப் பேசுகின்றன.  
ஒரு நாடு வளர (அனைவருக்கும் வேலைவாய்ப்புகள் கிடைக்க செய்ய), அதிகமான பொருட்கள் மற்றும் சேவைகளை உற்பத்தி செய்ய வேண்டும், எனவே வணிகம், விவசாயம் மற்றும் தொழில்துறை ஆகியவற்றில் முதலீடு செய்ய வேண்டும் அல்லது உள்கட்டமைப்பை அதிகரிக்க வேண்டும்.  
ஆனால் மொத்த உள்நாட்டு உற்பத்தியில் ( GDP) 5.1% நிதி பற்றாக்குறை உள்ள இந்தியா போன்ற நாடுகளில் அனைத்து முதலீட்டு தேவைகளையும் அரசு கவனித்துக்கொள்ள முடியாது. தனியார் முதலீட்டாளர்களிடமிருந்தும் முதலீடு பெற வேண்டும்.
# முதலீடு மாதிரிகள்

### **முதலீடு மற்றும் மொத்த உள்நாட்டு உற்பத்தி இடையே உள்ள உறவு:**

GDP = C + I + G + NX  
இதில் C நுகர்வு செலவினம்,  
G என்பது அரசாங்க செலவினம்  
மற்றும் NX நிகர ஏற்றுமதிகள் (ஏற்றுமதி மற்றும் இறக்குமதிகளுக்கிடையேயுள்ள வேறுபாடு X-M)  
எனவே முதலீடு I நுகர்வு, அரசு செலவுகள் மற்றும் நிகர ஏற்றுமதிகள் கழித்து மொத்த உள் நாட்டு உற்பத்தியில் எஞ்சிய அனைத்தும்ஆகும் (I மொத்த முதலீட்டை குறிக்கிறது. i.e. I = GDP − C − G − NX).
# முதலீடு மாதிரிகள்

### **முதலீடுகளை பாதிக்கும் காரணிகள்:-**

முதலீடு என்பது வருமானம் மற்றும் வட்டி வீதத்துடன் தொடர்பு உடையது ஆகும். I = [f (Y, r)].  
அதிக வருமானம் இருந்தால், முதலீடு அதிகமாக இருக்கும்;  
அதிக வட்டி விகிதம் இருந்தால் முதலீடு குறைவான இருக்கும்.  
அதிக வருமானம்- > அதிக சேமிப்புக்கள்-> அதிக முதலீடு- > அதிக வருமானம்.  
முதலீடு இல்லை-> வளர்ச்சி இல்லை -> வறுமை, ஊட்டச்சத்து குறைபாடு, வேலையின்மை முதலியவை.  
பொது ஆதாரங்கள் (அரசு), தனியார் ஆதாரங்கள் (கார்பரேட்) அல்லது ஒருங்கிணைந்த ஆதாரங்கள் (பொது தனியார் பங்கு அல்லது PPP) ஆகியவற்றிலிருந்து முதலீடு செய்வதற்கான பணம் இருக்கலாம்.
# முதலீடு மாதிரிகள்

### **பொது முதலீட்டு மாதிரி:-**

1. அரசு முதலீட்டு மாதிரி: அரசாங்கத்தின் வருவாய் (முக்கியமாக வரி வருவாய்) மூலம் முதலீடு செய்வது. இந்தியாவின் தற்போதைய வரி வருவாய் இந்தியாவின் பட்ஜெட் செலவினத்தை பூர்த்தி செய்ய போதுமானதாக இல்லை.
1. தனியார் முதலீட்டு மாதிரி: தனியார் முதலீடு இந்தியாவிலோ அல்லது வெளிநாடுகளில் இருந்தோ வரலாம்.
1. அரசு தனியார் பங்கு மாதிரி: (PPP) அரசு தனியார் பங்கு மாதிரி என்பது அரசு மற்றும் தனியார் முதலீடுகளிலிருந்து சிறந்த நன்மைகளை இணைப்பதாகும்.
# முதலீடு மாதிரிகள்

### **பொது முதலீட்டு மாதிரி:-**

#### **￼PPP நிதி திட்டங்களின் சில வடிவங்களாவன**

1. BOT (கட்டு-செயல்படுத்து-மாற்று).  
2. BOOT (கட்டு-சொந்தமாக வைத்திரு-செயல்படுத்து-மாற்று ).  
3. BOO (கட்டு-சொந்தமாக வைத்திரு-செயல்படுத்து).  
4. BLT (கட்டு-குத்தகை விடு-மாற்று).  
5. DBFO (வடிவமை -கட்டு-நிதி கொடு-செயல்படுத்து).  
6. DBOT (வடிவமை-கட்டு-இயக்கு-மாற்று).  
7. DCMF (வடிவமை-நிர்மாணி-மேலாண்மை - நிதி கொடு).
# முதலீடு மாதிரிகள்

### **முதலீடு எங்கிருந்து வருகிறது என்பதை பொறுத்து,**

**இரண்டு முதலீட்டு மாதிரிகள் உள்ளன.**  
1.**உள்நாட்டு முதலீட்டு மாதிரி** - இது பொது, தனியார் அல்லது பொது தனியார் பங்கு மாதிரியில் இருந்து முதலீடு இருக்கலாம்.  
2.**வெளிநாட்டு முதலீட்டு மாதிரி** - இது 100% அன்னிய நேரடி முதலீடு (FDI) அல்லது வெளிநாட்டு உள்நாட்டு கலவையாக முதலீடு இருக்கலாம்.
# முதலீடு மாதிரிகள்

### **என்பதைப் பொறுத்த முதலீட்டு மாதிரிகள்:-**

பிரிவு குறிப்பிட்ட முதலீட்டு மாதிரிகள் (  சிறப்புப் பொருளாதார மண்டலம் SEZ (or) MIZ போன்றவை).  
கொத்து முதலீட்டு மாதிரிகள் ( Cluster Investment Model )(எ.கா: உணவு பதப்படுத்தும் தொழிற்சாலைகள்)  
ஒரு நாட்டை வளர்க்க மற்றும் அதன் வருமானத்தை அதிகரிக்க உற்பத்தி அதிகரிக்க வேண்டும்.  
மேலும் பொருட்கள் மற்றும் சேவைகள் தயாரிக்கப்பட வேண்டும்.  
உற்பத்தி, போக்குவரத்து, ஆற்றல் மற்றும் தகவல் தொடர்பு ஆகியவற்றை ஆதரிக்கும் உள்கட்டமைப்பு அதிகமாக உருவாக்கப்பட வேண்டும்.  
இந்தியாவில் உள்ள முதலீட்டு மாதிரிகள்:  
முதலீடுகள் மூன்று கோணங்களில் இருந்து ஆய்வு செய்யப்பட வேண்டும் - குடும்பங்கள், நிறுவனங்கள் மற்றும் அரசு  
நிறுவனங்கள் மற்றும் அரசு முதலீடுகள் மூலம் இலாபம் வருமென எதிர்பார்க்கின்றன.  
நலன்புரிப் பக்கத்திலும் அபிவிருத்தியிலும் இலாபம் எதிர்பார்க்கும் முதலீட்டீன் விளைவு புறக்கணிக்கப்படக் கூடாது.
# முதலீடு மாதிரிகள்

### **Harrod Domar Model**

பொருளாதார வளர்ச்சி தொழில்நுட்ப முன்னேற்றங்கள் மூலம் இன்னும் திறமையாக முதலீடு பயன்படுத்தி சேமிப்பை அதிகரிப்பதன் மூலம் முதலீட்டை அதிகரிக்கும் கொள்ளையை சார்ந்தது.  
ஒரு பொருளாதாரம் சமநிலையான வளர்ச்சியைக் கொண்டிருப்பதற்கு இயற்கையான காரணம் இல்லை என்று அது கூறுகிறது  
இது ஒரு பிரிவு மாதிரி மீது அதிகமாக அல்லது குறைவாக இருந்த்தது.  
இந்தியாவில் நல்ல மூலதன பொருட்களுக்கான தொழிற்சாலைகள் இல்லாததால், நுகர்வோர் பொருட்களில் முதலீடுகளை ஈர்ப்பதில் இந்தியா தோல்வி அடைந்தது.
# முதலீடு மாதிரிகள்

### **Solow Swan Model**

இது ஒரு நவ - பாரம்பரிய மாதிரி  
இதில் ஒரு புதிய சொல் சேர்க்கப்பட்டுள்ளது: உற்பத்தித்திறன் வளர்ச்சி
# முதலீடு மாதிரிகள்

### **Feldman–Mahalanobis model**.

நீண்டகாலத்தில் மூலதன பொருட்கள் துறையில் அதிகமான திறன் கொண்ட நுகர்வோர் பொருட்களின் உற்பத்தி திறன் அதிகரிக்கிறது. இதனால் மாதிரியின் சாராம்சம் உள்நாட்டு நுகர்வுப் பொருட்கள் துறையை கட்டமைப்பதில் தொழில் முதலீட்டின் வடிவத்தில் மாற்றமாகும்.  
இது இரண்டு துறை மாதிரி ஆகும், இது பின்னர் நான்கு துறை மாதிரிகளாக உருவாக்கப்பட்டது. நேரு-மஹாலொபொபிஸ் மாதிரி எனவும் அழைக்கப்படுகிறது.
# முதலீடு மாதிரிகள்

### **ராவ் மன்மோகன் மாதிரி:**

1991 ஆம் ஆண்டில் திரு நரசிம்ம ராவ் மற்றும் டாக்டர் மன்மோகன் சிங் ஆகியோரால் தொடங்கப்பட்ட பொருளாதார விடுதலை மற்றும் அன்னிய நேரடி முதலீடு கொள்கை ஆகும் (Econmic Liberation and FDI)
# முதலீடு மாதிரிகள்

### **முதலீட்டுச் செயல்திறனை பாதிக்கும் காரணிகள்**

- சேமிப்பு விகிதம்.
- நாட்டில் வரி விகிதம். (வரிக்குப் பிறகு கிடைக்கும் நிகர வருமானம்).
- வீக்கம்.
- வங்கிகளில் வட்டி விகிதம்.
- மூலதனத்தின் மீதான சாத்தியமான விகிதம்.
- உற்பத்தியின் மற்ற காரணிகளின் கிடைக்கும் - மலிவான நிலம், உழைப்பு போன்றவை மற்றும் உள்கட்டமைப்பை ஆதரிக்கும் போக்குவரத்து, ஆற்றல் மற்றும் தகவல் தொடர்பு.
- சந்தை அளவு மற்றும் உறுதிப்பாடு.
- நாட்டில் முதலீட்டு நட்பு சூழல் (அரசாங்கத்தின் கொள்கைகள்).
# வளங்களை திரட்டுதல்

திரட்டல் என்பது பயன்பாட்டிற்காக அல்லது ஒருங்கிணைந்த இலக்கை அடைய ஒரு பொருளை தயாராக உருவாக்குவதும், ஒழுங்கமைப்பதும் ஆகும். வளங்களை அணிதிரட்டுவதன் மூலம் பூட்டப்பட்ட வளங்களை விடுவிக்க முடியும்.  
ஒவ்வொரு நாட்டிலும் உள்நாட்டு வளங்கள் என அழைக்கப்படும் நாட்டின் எல்லைக்குள்ளேயே பொருளாதார ஆதாரங்கள் உள்ளன. ஆனால் பெரும்பாலும் அவை கூட்டு பயன்பாட்டிற்காக கிடைக்கவில்லை. நடைமுறைக்கு ஒப்பிடும்போது பயன்படுத்தப்படும் வளங்களின் சதவீதம் மிகவும் குறைவாக உள்ளது. **ஒரு நாடு வளர, அதன் ஆதாரங்களை அடையாளப்படுத்தி, அணிதிரட்டுவது அவசியம்.** இது எளிமையான பயன்பாட்டிற்கும் மத்திய மற்றும் மாநில அளவிலான திட்டமிடளுக்கும் கிடைக்க வேண்டும்.  
எனவே வளங்களை திரட்டுவதில் முதல் பணி - ஆதாரங்களை அடையாளம் காணல் ஆகும்
# வளங்களை திரட்டுதல்

### **இந்தியாவின் வளங்களின் வகைகள்**

1. இயற்கை வளங்கள் - நிலக்கரி, பெட்ரோலியம், இயற்கை எரிவாயு, நீர், ஸ்பெக்ட்ரம் போன்றவை.
1. மனித வளங்கள் - ஒரு நாட்டின் தொழிலாளர் ஆற்றல் மற்றும் அறிவார்ந்த திறன்.  
இந்த ஆதாரங்களின் சரியான பயன்பாடானது **பொருளாதார ஆதாரங்களான** - சேமிப்பு, முதலீட்டு மூலதனம், வரி ஆகியவற்றிற்கு வழிவகுக்கிறது. ஆதாரங்களை அணிதிரட்டிப் பார்க்கையில், பொருளாதார வளங்களை (நிதி வளங்கள்) அணிதிரட்டி ஆய்வு செய்யப்பட வேண்டும்.
# வளங்களை திரட்டுதல்

### இயற்கை வளங்களை அணிதிரட்டுதல்

இந்தியா கொள்கை சிக்கல்கள் காரணமாக போதுமான இருப்புக்களை வைத்திருக்கும் நாடு என்றாலும், நிலக்கரி மற்றும் இரும்பு இறக்குமதி செய்கிறது.இது இந்தியாவின் நடப்பு கணக்கு பற்றாக்குறையை அதிகரித்து வருகிறது.
# வளங்களை திரட்டுதல்

### மனித வளங்களை அணிதிரட்டுதல்

இந்தியாவின் வளர்ச்சிக்கான மனித திறனை பயன்படுத்த ஏதுவாக அமைக்க வேண்டும் .உண்மையில், 125 கோடி மக்கள் வாழும் நாட்டில், இந்தியா இப்போது அதன் மனித வளத்தை இன்னும் அதிகமாகக் காண்கிறது. மக்கள்தொகைப் பங்கீடு இந்தியாவுக்கு ஆதரவாகவும் உள்ளது.  
- மனித வளங்களை திரட்டுதல் மனித வளங்களை அதிகரிக்க வேண்டிய அவசியத்தை வலியுறுத்துகிறது.
- பெண்கள், குழந்தைகள், எஸ்.சி., எஸ்டி, ஓ.பி.சி போன்ற பலவீனமான பிரிவுகள் பிரதானமாகக் கொண்டுவரப்பட வேண்டும்.
- மனித வளங்களுக்கான சரியான வேலைவாய்ப்புகள் இருக்க வேண்டும். வேலைவாய்ப்பின்மை குறைவாக இருக்கும்போது திறன் மேம்பாட்டுத் திட்டங்கள் இருக்க வேண்டும்.
- மக்கள்தொகை பங்கீட்டைப் பயன்படுத்துங்கள்.
- இந்தியா தற்போது அதன் தொழில்நுட்ப வல்லுநர்கள் - பொறியியலாளர்கள், மருத்துவர்கள் மற்றும் விஞ்ஞானிகள் மீது பாய்கிறது.
# வளங்களை திரட்டுதல்

### நிதி வளங்களை அணிதிரட்டுதல்

ஒரு நாடு வளர வேண்டும் என்றால், அதிகமான பொருட்கள் மற்றும் சேவைகள் தயாரிக்கப்பட வேண்டும். உற்பத்தி துறை, தனியார் துறை அல்லது PPP முறையில் செய்ய முடியும். அதற்காக, ஒரு நாட்டின் பொருளாதார ஆதாரங்கள் திரட்டப்பட வேண்டும்.  
இந்தியாவில், நல்ல சேமிப்பு விகிதம் இருந்தாலும், உள்நாட்டு முதலீடு குறைவாக உள்ளது. தங்கம் மற்றும் நுகர்வோர் போன்ற நீடித்த உற்பத்திச் சொத்துக்களை இந்தியர்கள் முதலீடு செய்கின்றனர். இந்தியா வளர வேண்டும் என்றால், விவசாயம், உற்பத்தி அல்லது சேவைகளில் அதிக முதலீடுகள் இருக்க வேண்டும்.  
- இந்தியாவில் வரி வசூலிக்கப்படுவது மிகவும் குறைவு. வரித் தளத்தை விரிவுபடுத்த வேண்டும்.
- உற்பத்தி நான்கு காரணி - நிலம், உழைப்பு, மூலதனம் மற்றும் அமைப்பு ஆகியவை ஒன்றாக சேர்ந்து கொள்ள வேண்டும். வளர்ச்சி மற்றும் முதலீட்டிற்கு ஒரு சூழ்நிலை இருக்க வேண்டும்.
- நிறுவனங்கள் "தன்னிச்சையாக வெளிப்படுவதில்லை" ஆனால் வளங்களை திரட்ட வேண்டும்.
- நவீன முதலாளித்துவ சமுதாயத்தில், இந்த வளங்கள் "சுதந்திர பாய்ச்சல்", மேலும் பாரம்பரிய சமுதாயங்களில் விட எளிதில் திரட்டப்படுகின்றன. பல காரணிகள் நிறுவனத்தின் வளர்ச்சியை பாதிக்கின்றன.
- ஆரம்ப ஆதார மிக்ஸ்: ஒரு ஆரம்ப நிறுவனத்தில் (தொழில்நுட்பம், உழைப்பு, மூலதனம், நிறுவன கட்டமைப்பு, சமூக ஆதரவு, சட்டபூர்வத்தன்மை, முதலியன) பல்வேறு வள ஆதாரங்கள் உள்ளன.ஆனால் வளங்களின் சரியான கலவை எப்போதும் கிடைக்காது.
- ஒரு நிறுவனத்தின் மிகவும் முக்கியமான ஆதாரம் இது தான்.
- மேலும் சேமிப்பு மற்றும் அதிக உற்பத்தி முதலீடு.
# வளங்களை திரட்டுதல்

### பொதுத் துறை உள்நாட்டு ஆதாரங்களை எவ்வாறு திரட்டுகிறது?

1. வரிவிதிப்பு.
1. சமூக சேவைகள் மற்றும் உள்கட்டமைப்புகளில் முதலீடு செய்ய பொது வருவாய் தலைமுறை.
# வளங்களை திரட்டுதல்

### எப்படி தனியார் துறை உள்நாட்டு ஆதாரங்களை திரட்ட செய்கிறது?

தனியார் துறை நிதி **மற்றும் குடும்பங்களின் சேமிப்புகளை** நிதிய இடைத்தரகர்கள் மூலம் திரட்டுகிறது, அவை இந்த வளங்களை உற்பத்தி செயல்களில் முதலீடு செய்வதற்கு ஒதுக்கப்படுகின்றன.
# வளங்களை திரட்டுதல்

### ஆதாரங்களை அணிதிரட்டுவதற்கான சிக்கல்கள்

இயற்கை வளங்கள், மனித வளங்கள் மற்றும் நிதி ஆதாரங்களை அணிதிரட்டுதல் ஆகியவற்றை உள்ளடக்கிய அனைத்து சிக்கல்களையும் சிக்கல்களையும் உள்ளடக்கிய வளங்களை ஒருங்கிணைப்பதில் சிக்கல்கள் உள்ளன.
# வளங்களை திரட்டுதல்

### குறிப்பாக உள்நாட்டு ஆதார திரட்டுதல் (DRM) ஏன் முக்கியம்?

பரந்த வறுமையை எதிர்கொள்ளும் குறைந்த வருமானம் உள்ள நாடுகளில், உள்நாட்டு வளங்களை திரட்டுவது குறிப்பாக சவாலானது, இது வெளிநாட்டு உதவி, வெளிநாட்டு நேரடி முதலீடு, ஏற்றுமதி வருவாய் மற்றும் பிற வெளி வளங்களை நம்புவதற்கு வளரும் நாடுகளுக்கு வழிவகுத்துள்ளது.ஆயினும்கூட DRM க்கு அதிக முக்கியத்துவம் கொடுக்கும் கட்டாயக் காரணங்கள் உள்ளன.  
- டி.ஆர்.எம் மீது அதிக நம்பிக்கை வைத்திருப்பது, பொருளாதார வளர்ச்சியை உயர்த்துதல், வறுமைக் குறைப்பை விரைவுபடுத்துதல் மற்றும் தொடர்ச்சியான வளர்ச்சியைத் தூண்டுவது ஆகியவை முக்கியமாகும்.
- உயர்-வளர்ச்சிப் பொருளாதாரங்கள் பொது மற்றும் தனியார் முதலீட்டிற்கு நிதியளிக்க 20-30 சதவிகிதம் அல்லது அதற்கு மேற்பட்ட வருவாயைப் பெறுகின்றன.
- டி.ஆர்.எம் வெளிப்புற வளங்களைக் காட்டிலும் உள்நாட்டு உடைமைகளுடன் மிகவும் ஒத்ததாக இருக்கிறது.
- வெளிநாட்டு உதவிகள் தவிர்க்கமுடியாமல் கட்டுப்பாடுகள் மற்றும் நிபந்தனைகளுடன் செல்கின்றன.
- வெளிநாட்டு முதலீட்டாளரின் வர்த்தக நோக்கங்களுக்கு முதன்மையாக அடித்தளமாக உள்ளது, ஆனால் புரவலன் நாட்டின் முக்கிய அபிவிருத்தி முன்னுரிமைகள் அல்ல.
- டிஆர்எம் உதவி, ஏற்றுமதி வருவாய், அல்லது நேரடி முதலீட்டைக் காட்டிலும் மிகவும் குறைவாகவும் குறைவாகவும் இருக்கும்.
# நையோபியம் மோனாக்சைடு

**நையோபியம் மோனாக்சைடு** (*Niobium monoxide*) என்பது NbO என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். நையோபியம் ஓராக்சைடு என்ற பெயராலும் இச்சேர்மத்தை அழைக்கலாம். சாம்பல் நிறத்தில் திண்மமாகக் காணப்படும் இச்சேர்மம் உலோகம் சார்ந்த கடத்தும் தண்மையைக் கொண்டுள்ளது.
# நையோபியம் மோனாக்சைடு

## கட்டமைப்பு

பாறை உப்பில் இருப்பதைப் போல வழக்கத்திற்கு மாறான கனசதுர கட்டமைப்பை நையோபியம் மோனாக்சைடு ஏற்கிறது. ஆனால், இங்கு நையோபியம் மற்றும் ஆக்சிசன் அணுக்கள் இரண்டும் நான்கு ஒருங்கிணைவு சதுரத்தளத்தில் உள்ளன .  
1.38 கெல்வின் வெப்பநிலையில் இச்சேர்மம் ஒரு மீக்கடத்தியாகச் செயல்படுகிறது. NbO மணிகளை சூழ்ந்து Nb2O5 அடுக்கு உருவாகியுள்ள மின்தேக்கிகளில் மின்காப்புப் பொருளாக இது பயன்படுத்தப்படுகிறது .
# நையோபியம் மோனாக்சைடு

## தயாரிப்பு

நையோபியம் பென்டாக்சைடை ஐதரசன் வாயுவுடன் வினைபுரியச் செய்து நையோபியம் மோனாக்சைடு தயாரிக்கப்படுகிறது. குறிப்பாக ஒத்தவிகிதசமயிணைப்பு முறை வினையில் இது தயாரிக்கப்படுகிறது  
:Nb<sub>2</sub>O<sub>5</sub> + 3 Nb → 5 NbO.
# 1148

**1148** (**MCXLVIII**) பழைய யூலியன் நாட்காட்டியில் வியாழக்கிழமை ஆரம்பமான ஒரு நெட்டாண்டாகும்.
# 1148

## நிகழ்வுகள்

- உள்நாட்டுக் குழப்பங்கள், மற்றும் பஞ்சம் ஆகியவற்றைக் கருத்தில் கொண்டு, சிசிலியின் இரண்டாம் ரொஜர் மன்னரின் பேரில், அந்தியோக்கியாவின் தளபதி ஜார்ஜ் தூனிசியாவின் மகுதியா (சூன் 22), சூசா (சூலை 1), சிஃபாக்சு (சூலை 12) ஆகிய நகரங்களைக் கைப்பற்றினான்.
- ஆங்கிலோ-பிளெம்மிய சிலுவைப் படையினர் வாரான் (இன்றைய அல்ஜீரியாவில்) நகரைக் கைப்பற்றினர்.
- ஆப்பிரிக்காவின் ஏனைய பகுதிகளில் (மெக்னாஸ், சிசில்மாசா) ஏற்பட்ட கிளர்ச்சிகளைத் தொடர்ந்து, செயுத்தா மக்கள் மொரோக்கோவின் அல்மோகாத்களுக்கு எதிராகக் கிளர்ச்சியில் ஈடுபட்டனர்.
- ஆப்கானித்தான் காசுனி நகரில் இடம்பெற்ற சமரில் கூரித் வம்ச சாயிப் உதின் மன்னர் காசுனியின் சுல்தான் பக்ராம் ஷாவைத் தோற்கடித்தான்.
- இரண்டாம் சிலுவைப் போர்: தமாஸ்கசு
- சூன் &ndash; இரண்டாம் சிலுவைப் படை எருசலேமை அடைந்தது. அங்கு அவர்கள் ஏக்கர் நகரப் பேரவையை சந்தித்து, தமாஸ்கசைத் தாக்க முடிவு செய்தனர்.
- சூலை 29 &ndash; சிலுவை வீரர்களின் தோல்வியுடன் தமாஸ்கசு மீதான முற்றுகை முடிவுக்கு வந்தது.
- டிசம்பர் 30 &ndash; எசுப்பானியாவின் தோர்த்தோசா நகரில் இரண்டாம் சிலுவை வீரர்களின் சமர் இடம்பெற்றது.
# 1030

**1030** (**MXXX**) பழைய யூலியன் நாட்காட்டியில் வியாழக்கிழமை ஆரம்பமான ஒரு சாதாரண ஆண்டாகும்.
# 1030

## நிகழ்வுகள்

- ஏப்ரல் 30 &ndash; 36 ஆண்டுகள் ஆட்சியின் பின்னர் கசினியின் மகுமூது சுல்தான் இறந்தார். ஆப்கானித்தான், ஈரான், மற்றும் இந்தியாவின் பகுதிகளை உள்ளடக்கிய காசுனவிது பேரரசனாக அவரது மகன் மசூத் ஆட்சியேறினான்.
- சூன் &ndash; அங்கேரியின் மன்னர் முதலாம் இசுடீவன் புனித உரோமைப் பேரரசர் இரண்டாம் கொன்ராடின் ஆக்கிரமிப்புப் படைகளை செருமனிக்குப் பின்வாங்கச் செய்தான்.
- சூலை 29 &ndash; தென்மார்க்கிடம் இருந்து தனது முடியாட்சியைக் காப்பாற்றும் முகமாக நோர்வேயின் இரண்டாம் ஓலாப் மன்னர் சமரில் ஈடுபட்டு இறந்தார். இவர் பின்னர் நோர்வேயின் புனிதராக அறிவிக்கப்பட்டார்.
- பிரெஞ்சு மன்னர் முதலாம் என்றி தனது தந்தை ராபர்ட்டிற்கு எதிராகக் கிளர்ச்சியில் ஈடுபட்டான்.
- அசாசு சமரில் பைசாந்தியப் பேரரசர் மூன்றாம் ரொமானுசு சிரியாவைத் தாக்கித் தோல்வியடைந்தார்.
# 1030

## இறப்புகள்

- ஏப்ரல் 30 &ndash; கசினியின் மகுமூது